NaiveNeuron/SloPal huggingface dataset:
Kuffa, Štefan, poslanec NR SR (2020-06-09):
Aby tá apokalypsa sa nenaplnila v tom, aby sa nám nerozvrátili celkom tie rodiny. Ale, pán kolega, dobre ste to povedali. Áno, tá nedeľa je hodnotová téma, hej, lebo to, či pracovať, nepracovať, viete, možno tu tak plačeme ako nad tým, že štyritisíc pracovných miest, že by sme, ale to je možno. To sa len tak ako domnievame. Ale tu, však v podstate, keď ste počúvali svojich kolegov tuná, ktorí hovorili, že v sobotu tie predavačky nestačia, no tak nestratí nikto tú prácu, tak tí zamestnanci z tej nedele sa presunú na tú sobotu, posilnia ju, tú sobotu, a jednoducho nikto nepríde o tú prácu. Ja som tiež generácia tá, ktorá zažila, že jednoducho v sobotu o dvanástej všetky obchody sa zavreli. My tu plačeme nad čerpacími stanicami, to boli benzínky kedysi alebo bol len Benzinol, aj tie boli zavreté. Všetko bolo zavreté a my, keď sme chceli aj cestovať, aj to, tak jednoducho sme si natankovali v sobotu, lebo sme museli, lebo sme vedeli, že teda tá nedeľa je zatvorená. A čo o tom svedčí a potvrdzuje tú skutočnosť, že by naozaj nedeľa bola takým voľným dňom, ale hlavne pre tých ľudí, ktorí sú práve v práci, aby, aby cez tú koronakrízu a nielen koronakrízu, ale tým, že v nedeľu nebudú byť, musieť teda byť v práci, aby mohli sa venovať svojim rodinám, aby opätovne mnohí, možno mnohé manželky a manželia našli svoju vlastnú rodinu. Koronakríza je dôkazom, živým dôkazom toho, netreba nám robiť nejaké výskumy ani nejaké čísla, nič robiť, nedeľa bola zatvorená a žijeme, fungujeme úplne v pohode. To, že sa budeme z tej koronakrízy tri roky spamätávať, ja si dovolím, pán kolega, povedať, že to bude trvať oveľa dlhšie, ale my sa už nikdy nevrátime do tých istých koľají. Dal by Pán Boh, aby sa to tak naplnilo, aby sme sa nevrátili do toho konzumného, extrémne konzumného spôsobu života, lebo to je... (Prerušenie vystúpenia časomerom.)
A. Belousovová, podpredsedníčka NR SR: (2008-11-27):
Prerušujem rokovanie o tomto bode programu a zároveň vyhlasujem krátku 5-minútovú prestávku. (Prestávka.) (Po prestávke.)
Rajtár, Jozef, poslanec NR SR (2017-05-17):
Ďakujem. Pokiaľ viem, aj na túto činnosť pamätá zákon, pokiaľ páchateľ prevedie majetok na svojich príbuzných, známych a tak ďalej, tak je na to paragraf v Trestnom zákone. Len opäť je tam problém, tá nefunkčná spravodlivosť, to znamená, výkon toho príslušného zákona, a preto opäť raz hovorím, sfunkčnime prokuratúru, sfunkčnime súdy, aby reálne pracovali a aby trestali spravodlivo, samozrejme, aj tie tzv. veľké zvieratá. Ďakujem.
Bugár Béla, podpredseda NR SR (2017-03-21):
Ďakujem pekne, otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Laurenčík, Milan, podpredseda NR SR (2020-06-05):
Ďakujem. Zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Konštatujem, že tomu tak nie je, a vyhlasujem všeobecnú rozpravu za skončenú. Predpokladám, že keď nebola rozprava, pán minister ani pán spravodajca sa nechcú vyjadriť v rozprave. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov . Vládny návrh zákona je pod tlačou 130. Návrh na jeho pridelenie na prerokovanie výborom je v rozhodnutí číslo 123. Prosím pána ministra práce, sociálnych vecí a rodiny, aby v zastúpení pána podpredsedu vlády a ministra financií Slovenskej republiky Eduarda Hegera uvedený návrh zákona uviedol. Pán minister, nech sa páči, máte slovo.
Krajčí, Marek, poslanec NR SR (2023-12-14):
Ďakujem pekne, pani ministerka, za veľmi rozsiahlu a podrobnú odpoveď aj za informácie, na ktoré som sa pýtal. Vyzerá to tak, že pri tom zaočkovaní 31-tisíc občanov na jeden rok a naskladova... a na sklade 714-tisíc dávok, takže tie vakcíny ešte budeme očkovať vyše dvadsať rokov, preto som sa aj pýtal, že... že či sa, naozaj v akom stave je napr. očkovanie u všeobecných lekárov. Eventuálne, vedeli by ste mi teraz povedať náhodou, že pri očkovaní na chrípku, koľko ľudí bolo zaočkovaných, že keby sme si to porovnali, že či zhruba tí istí ľudia, však tí istí ľudia zhruba by sa mali asi očkovať aj na COVID-19, že koľko bolo zaočkovaných na chrípku.
Bugár, Béla, podpredseda NR SR (2018-06-20):
Na vystúpenie pani poslankyne s faktickou pán poslanec Vašečka, potom pán poslanec Tomáš.
M. Číž, podpredseda NR SR: (2008-10-29):
(Hlasovanie). 138 prítomných, 60 za, 63 proti, 14 sa zdržalo, 1 poslanec nehlasoval. Tento návrh sme neschválili.
Grendel, Gábor, podpredseda NR SR (2021-03-30):
V rozprave teraz vystúpi pán poslanec Suja.
Sulík, Richard, predseda NR SR (2011-03-23):
Prosím, hlasujte, teraz. (Hlasovanie.) Prítomných 148 poslancov, hlasovalo 82 za, 1 proti, 64 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty. Pristúpime k hlasovaniu v prvom čítaní o vládnom návrhu zákona o poskytovaní dotácii v pôsobností ministerstva hospodárstva, tlač 244. Dávam slovo spravodajcovi, ktorého určil navrhnutý gestorský výbor pre hospodárstvo, aby hlasovanie uviedol. (Hlasovanie o vládnom návrhu zákona o poskytovaní dotácií v pôsobnosti Ministerstva hospodárstva Slovenskej republiky , tlač 244.)
J. Tkáčová, poslankyňa: (2003-02-26):
Na poznámku pána poslanca Fica, ktorý hovoril, že stav pripravenosti slovenského poľnohospodárstva a stav jeho transformácie je nevyhovujúci, musím poznamenať, že je to skutočne pravda, pretože tento rezort za 13 rokov bol riadený socialistickým spôsobom. Za týchto 13 rokov sa zákonom neošetrilo odovzdanie nehnuteľností a prinavrátenie vlastníckych práv vo vojenskom obvode Javorina fyzickým osobám a lesným spoločenstvám. I keď, ako pán poslanec predkladateľ povedal, v minulom volebnom období tomu chýbal iba jediný hlas. Pôvodní majitelia sa ale nevzdali a obrátili sa na poslancov nového parlamentu, aby sme v rámci súčasných možností a stavu zmiernili krivdy predošlého obdobia a vrátili im ich majetok. Na podporu svojich oprávnených požiadaviek zablokovali 14. januára 2003 pôvodní majitelia lesov z už neexistujúcej obce Blahov prístup ťažobných mechanizmov a dopravných prostriedkov do lesa, aby takto pokojnou formou demonštrovali, že sa nevzdávajú a že sa o svoj les chcú starať. Skupina poslancov, ktorá návrh novely reštitučného zákona predkladá, uvádza v dôvodovej správe formy nátlaku, ktorými bol násilný prevod majetku sprevádzaný, ako sú násilné odoberanie nehnuteľností za asistencie ozbrojených síl, vypaľovanie a likvidácia obydlia a hospodárskych budov, násilné zadržiavanie vo vyšetrovacích celách, psychický nátlak, vydieranie na deťoch a podobne. Podľa ústneho svedectva dnes už 80-ročného pána Vaľka z obce Blahov, ktorý zažil počas 2. svetovej vojny koncentračný tábor i násilné odoberanie lesa svojho otca, sa spôsoby vykonávateľov v obidvoch prípadoch nelíšili. V procese demokratizácie našej spoločnosti nemôžeme ignorovať krivdy predchádzajúceho režimu, preto vás, panie poslankyne i páni poslanci, nech už sedíte v ktorejkoľvek časti tejto rokovacej sály, prosím, aby ste uvedený návrh zákona podporili. Ďakujem.
B. Bugár, podpredseda NR SR: (2004-09-23):
Pán poslanec Číž.
A. Belousovová, podpredsedníčka NR SR: (2007-02-06):
S reakciami na vystúpenie pani poslankyne Sárközy sa s faktickými poznámkami prihlásili pani poslankyňa Belásová, pán poslanec Goga. Uzatváram možnosť prihlásiť sa s faktickými poznámkami. A dávam slovo pani poslankyni Belásovej.
Zmajkovičová, Renáta, podpredsedníčka NR SR (2013-11-26):
Ďakujem, pani spravodajkyňa. Otváram rozpravu. Do rozpravy som dostala tri písomné prihlášky. Za poslanecký klub SDKÚ – DS Ivan Štefanec a potom je to pán poslanec Alojz Hlina a Viliam Novotný. Dávam slovo pánovi poslancovi Ivanovi Štefancovi.
Laššáková, Ľubica, poslankyňa NR SR (2023-01-24):
Ďakujem veľmi pekne za slovo, pán predsedajúci. Peter, v rozprave si niekoľkokrát spomenul občanov Slovenskej republiky. No to je práve ten najväčší nepriateľ dnešnej koalície. Nemá to logiku, ale je to tak. Presvedčili nás o tom počas pandémie, ktorú nezvládli a spôsobili tisíce zbytočných úmrtí. To nehovorím ja, to hovoria zdravotnícki odborníci. O tom, že najväčším nepriateľom súčasnej koalície je samotný občan Slovenskej republiky, svedčí vlastne každodenný život podnikateľov, zdravotníkov, živnostníkov, seniorov, rodín s nižším príjmom. Ak naozaj chcete, vážení koaliční poslanci, pomôcť tejto krajine, tak ako to hovoríte pri každej jednej príležitosti, prosím vás, odíďte. Odíďte aspoň so štipkou posledných zvyškov cti. Ale čím dlhšie sedím v tomto parlamente a počúvam niektorých koaličných poslancov, tak tým mi je jasnejšie, že o cti tu vlastne už nemôže byť ani reči. Ďakujem.
Jurinová, Erika, podpredsedníčka NR SR (2014-06-06):
Ďakujem, pán poslanec, za podrobné vysvetlenie zákona. Vzhľadom k tomu, že je 14. 00 hodín, už by som spravodajskú informáciu nechala na utorok, ale musím vás upozorniť, páni kolegovia, panie kolegyne a páni kolegovia, že v utorok ráno o 9.00 hodine začíname bodom 26, ktorý máme takisto už rozrokovaný a je to bod pani poslankyne Nicholsonovej, teda zákon 245/2002 o výchove a vzdelávaní. Takže to bude prvý bod, ktorým začneme. Pokračovať budeme správou, výročnou správou verejnej ochrankyne práv. Na štrnástu hodinu bol presunutý dnes zákon alebo bod č. 38 pána poslanca Figeľa. Takže niekedy v priebehu dňa budeme pokračovať aj týmto zákonom a bude teda pokračovať spravodajskou informáciou k rokovacieho poriadku. Ďakujem pekne a prajem príjemný víkend. (Prerušenie rokovania o 14.02 hodine.)
Paška Pavol, predseda NR SR (2014-10-30):
(Hlasovanie.) 133 prítomných, 55 za, 77 proti, 1 sa zdržal. Tento návrh sme neschválili.
Ľ. Martinák, poslanec: (2008-09-16):
Pán poslanec, vaše názory, že som tu predviedol niečo nenormálne, že je to hanba, nezmysel, že som si nepreštudoval dôkladne. Na jednu vec si vás dovolím upozorniť. Pracujem ako lesník doteraz priamo v lesníckej prevádzke 26 rokov. Ja si myslím, že sa len niečo na mňa  nalepilo. Pokiaľ vy sa považujete za odborníka v oblasti lesníctva, potom klobúk dole. Nechcem najprv pripomínať, že tu boli bicykle, teraz vojenské lesy. Ja to vidím tak, že opozícia nemá tému. Nemá tému, a preto hľadá príčinu, ako spolitizovať niektoré skutočne odborné veci. Pokiaľ ste si tu všimli, ja som vám neskákal do reči.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 45, proti 47, zdržalo sa 44, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Nasleduje hlasovanie v druhom čítaní o návrhu poslankyne Žitňanskej na vydanie zákona, ktorým sa mení a dop... mení zákon č. 447/2008 o peňažných príspevkoch na kompenzáciu ťažkého zdravotného postihnutia, tlač 1146, bod 30 schváleného programu. Dávam slovo spoločnej spravodajkyni z výboru pre sociálne veci pani poslankyni Lucii Drábikovej, aby hlasovanie uvádzala. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov , tlač 1146.)
Poliačik, Martin, poslanec NR SR (2013-05-22):
Teraz, prosím, dajte hlasovať o bode 9 spoločnej správy, odporúčanie gestorského výboru je schváliť.
Ľ. Rošková, poslankyňa: (2010-02-11):
V čl. I 12. bod znie: „V § 14 ods. 3 sa vypúšťa slovo „vždy“ a posledná veta sa nahrádza vetami, ktoré znejú: „Ak sa rozhoduje písomným hlasovaním podľa tohto odseku, podpis vlastníka potvrdia najmenej dvaja overovatelia, ktorí boli zvolení na schôdzi vlastníkov bytov a nebytových priestorov. Overiť písomné hlasovanie môže aj notár alebo obecný úrad.“.“ Odôvodnenie. Navrhuje sa rozšírenie spôsobu overovania nielen notárom, ale aj overovateľmi zvolenými na schôdzi vlastníkov alebo povereným pracovníkom obecného úradu. Ďakujem pekne.
V. Veteška, podpredseda NR SR: (2005-01-18):
J. Jaduš, poslanec: Mňa rovnako ako pani kolegyňu Martinákovú zaujali hneď prvé slová pána ministra. A musím povedať, že mu chcem vyjadriť obrovský obdiv za ten výkon, ktorý podal, pretože takým spôsobom zvaliť zodpovednosť na poslancov parlamentu a zdôvodniť to tým, že boli to oni, ktorí zavinili tento stav, pretože v rozpočte nevyčlenili prostriedky na dostavbu, to si skutočne zaslúži obdiv. Treba však povedať, že práve tieto slová poodhalili istý, a teda veľký vazalský vzťah parlamentu voči vláde a veľkú mieru nesvojprávnosti oficiálnej ústavnej inštitúcie vo vzťahu k protiústavnej Koaličnej rade. Takže dnes sa nesmieme čudovať, že táto kauza vyšla na povrch. A trošku sa chcem aj zastať koaličných poslancov, ktorí pravdepodobne ani inak, ako zdvihnúť ruku za rozpočet, nesmeli urobiť. Tu však treba povedať, že nás skutočne poburuje tá netransparentnosť, ktorú požehnala vláda, a zodpovednosť niektorých vládnych ministrov. A treba povedať na začiatok, že keby bola od začiatku pripustená verejná diskusia, možno by sme tu dnes na mimoriadnej schôdzi neboli. A teší má, že aj pán minister Mikloš pripustil, že budeme sa musieť o budúcnosti Národného divadla rozprávať celkom otvorene a všetci.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 141 poslancov, za 112, proti 1, zdržalo sa 28. Konštatujem, že uvedený návrh sme schválili. Nasleduje hlasovanie v prvom čítaní o vládnom návrhu zákona o dopravných prostriedkoch a prepravných prostriedkoch používaných na prepravu skaziteľných potravín. Je to tlač 1457, bod 15 schváleného programu. Dávam slovo spravodajcovi, ktorý určil navrhnutý gestorský výbor pre hospodárske záležitosti, poslancovi Petrovi Vonsovi, aby hlasovanie uviedol. (Hlasovanie o vládnom návrhu zákona o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov , tlač 1457.)
Mesterová, Zuzana, poslankyňa NR SR (2024-02-01):
Ďakujem za slovo, pán predsedajúci. Keďže sme tu zaznamenali zvýšený dopyt po spomienkach pána Spišiaka, aj pán Hlina na to poukázal, ja len avizujem, že jedna kniha už vyšla „Zahrabaná pravda“. Nie je síce autorom, ale výrazne prispel svojimi spomienkami, na základe ktorých vzišla, tak ak máte záujem, už jedna existuje, môžete si prečítať. A k tomu pieskovcu, k tej tabuli, ja sa veľmi hlásim k tomu nápadu, pán Hlina. Ja budem rozmýšľať nad tým miestom. Pieskovec nemám, ale nad miestom rozmýšľať budem. Ďakujem.
Blanár, Juraj, podpredseda NR SR (2022-11-29):
Dávam možnosť prihlásiť sa ústne do rozpravy, pani poslankyne, páni poslanci. Pán poslanec Klus, pán poslanec Dostál. Uzatváram možnosť prihlásiť sa ústne do rozpravy a zároveň prerušujem rokovanie o tomto bode. Budeme pokračovať hlasovaním o prerokovaných bodoch o sedemnástej hodine siedmej minúte. Ďakujem pánovi ministrovi, nateraz aj pánovi spravodajcovi. Budeme pokračovať po odhlasovaných bodoch. Ďakujem. (Prestávka.)
Šeliga, Juraj, podpredseda NR SR (2020-10-20):
Pán, pán Valocký...
Kollár, Boris, predseda NR SR (2023-03-23):
Ďakujem pekne. Prerušujem rokovanie do štrnástej. Všetkým želám dobrú chuť. Bratskú lásku. Kolegovia, prepáčte, ešte kým neodídete všetci zo sály. Toto som úplne zabudol, ospravedlňujem sa. Vážené panie poslankyne a páni poslancov, v zmysle záverov poslaneckého grémia požiadal pán poslanec Valášek o termínovanie prepadnutého bodu, je to tlač 1390, to sú tie ohňostroje, na utorok 28. marca 2023. Chce to zaradiť po bode 118. Je, prosím, všeobecný súhlas, tak sme sa dohodli, že tie body, ktoré prepadli, pôjdu druhýkrát, keď prepadnú druhýkrát, automaticky ich dávame na ďalšiu schôdzu. Ale tí poslanci, ktorí majú záujem, tak majú možnosť prísť a povedať si alebo prípadne si to termínovať, aby sme to vedeli zvládnuť. Je, prosím, všeobecný súhlas? (Súhlasná reakcia pléna.) Ďakujem pekne. Uvedený... (Reakcie z pléna.) Môže byť prvý. Dobre, dobre. Takže toto sme presunuli, áno, takže sme termínovali pána poslanca Valáška. Ďakujem pekne. (Prerušenie rokovania o 12.10 hodine.) (Pokračovanie rokovania o 14.00 hodine.)
Milanová, Natália, poslankyňa NR SR (2019-05-16):
Ďakujem. K tomuto návrhu krátko vystúpila spravodajkyňa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2007-03-21):
(Hlasovanie.) Prítomných 141, za 125, proti 2, zdržalo sa 14, hlasovali všetci. Konštatujem, že Národná rada pridelila tento návrh zákona výborom, určila gestorský výbor a príslušné lehoty na jeho prerokovanie vo výboroch v druhom čítaní. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z. (tlač 195). Spravodajcom je člen navrhnutého gestorského výboru pán László Köteles. Prosím, uveďte hlasovanie.
Burian, Jozef, poslanec NR SR (2011-03-30):
Ďakujem vám, pán predseda. Pán Jurčík, z vášho vystúpenia vyplývajú dva závery, prvý záver, že navštívite po tomto vystúpení logopéda, a druhý záver, že zapisovateľka asi spácha rituálnu samovraždu po vašom vystúpení, lebo neverím, že to vie zaznamenať, vaše vystúpenie. A, vážená pani koalícia, myslím si, že je tu aj predseda výboru a bolo by nanajvýš rozumné, aby predseda výboru zvolal rokovanie výboru, aby tento pozmeňujúci návrh dokázali prebrať si vo výbore a jednoducho potom predstúpili pred túto vážnu snemovňu a nerobili z toho cirkus Humberto. Ďakujem.(Potlesk.)
Benčík, Ján, poslanec NR SR (2021-09-22):
Ďakujem za slovo. Pán Kotleba, vy ste sa vo svojom príhovore prihlásili ku kresťanstvu. Viem, že sa k k tomu deklaratívne hlásite často. Na klopách svojich sák často nosíte kríže veľkosti, za ktoré by sa nehanbil ani byzantský patriarcha, ale vaše slová a skutky sú až príliš často v reálnom rozpore s myšlienkami kresťanstva, kde za jednu zo základných myšlienok považujem lásku k blížnemu, ktorá sa má prejavovať aj v praktickej rovine. A keďže sa hlásite vy a väčšina vašich kolegov k rímskokatolíckej cirkvi, dovolím si zacitovať vám slová jej hlavy, pápeža Františka: Vakcinácia je jednoduchým, ale silným spôsobom podpory spoločného dobra a starostlivosti o iných, najmä tých najviac zraniteľných. Ďakujem.
Grendel, Gábor, poslanec NR SR (2016-11-30):
No, po tomto vystúpení už si nie som až taký istý, či skončíme o týždeň skôr, lebo keď sa pán Číž bude hlásiť častejšie do rozpravy, tak tu skôr budeme o týždeň dlhšie. Pán poslanec, veľmi horlivo ste obhajovali obmedzenie rečníckeho času, ale vám by dnes nestačilo ani tých nových 20 plus 10 minút a nestačilo by vám ani 20 plus 20 minút. Vy ste tu dnes hovorili suverénne najdlhšie v rozprave k prezidentom vrátenej novele rokovacieho poriadku. Tomu sa hovorí ísť príkladom. Pokiaľ ide o tú Českú republiku a o tých policajtov, ktorí strážia snemovňu. Richard, už aj u nás Národná kriminálna agentúra stráži niektorých poslancov. Čiže už to v praxi funguje, nemusíme nič nové zavádzať. A hlavne opozičných, zatiaľ. A, pán poslanec, voláte po odbornej diskusii ústavných právnikov. No, počúval som vás veľmi, veľmi pozorne. Nevyvrátili ste ani jednu ústavnoprávnu pripomienku prezidenta republiky. Ani jednu.
Pellegrini, Peter, predseda NR SR (2015-10-30):
Ďalší v rozprave vystúpi pán poslanec Baláž, nech sa páči, pán poslanec, máte slovo.
Šeliga, Juraj, podpredseda NR SR (2021-03-17):
Pán poslanec Beluský, s reakciou nech sa páči.
Galbavý, Tomáš, poslanec NR SR (2010-11-30):
Áno, budem pokračovať, reagujem na pána poslanca Abrhana, on to predsa dobre vie. (Smiech v sále.) Výrazne poklesla sledovanosť verejnoprávnych médií. A čo je ešte dôležité v tejto súvislosti. Vy tvrdíte, že chceme ovládnuť politicky médium? Predsa za posledné 4 roky verejnoprávne médium sa stalo výkladnou skriňou, priestorom pre vládnych politikov a pre ich propagandu. Takže nebláznite. Ďakujem pekne.
Vaľová, Jana, poslankyňa NR SR (2013-10-24):
Ďakujem veľmi pekne. Vážení kolegovia a kolegyne, ja by som chcela povedať niečo úplne iné. Nehnevajte sa na mňa, ja mám tiež, pochybovala som a zamýšľala som sa nad tým, čo sa stalo, a poviem vám pravdu, že sa mi trasie hlas. Pretože musím povedať, že najprv aj môj otec mal infarkt a neprišla sanitka 45 minút, lebo kolidovali sanitky. Potom ale následne starostlivosť. Ale poviem vám pravdu. Bolo by mi odporné ako rodine, aby tu zasadala nejaká schôdza a 24 hodín sa bavili o živote mladej ženy bez toho, aby jedni hovorili, či vrtuľník prišiel 10 minút, 20 minút, 30 minút. Ja sa môžem pani ministerky spýtať, aký je ten dolet. Vážení páni poslanci, vy sa nehanbíte takto jatriť rany týchto ľudí, u ktorých sú problémy?! Vy ste to mali dať na úrad, ktorý sa tým zaoberá, orgány trestné v činnom konaní, mali ste to dať vyšetriť a mali ste tu prísť s dôkazmi. A nie si tu z toho robiť krčmovú debatu a táto rodina to bude 24 hodín počúvať. Ja sa im ospravedlňujem. (Potlesk.)
Mičovský, Ján, poslanec NR SR (2015-07-02):
Ďakujem za slovo. Všetkým ďakujem, budem sa snažiť byť rýchly. Pán poslanec Tibor Lebocký, vlastne je fajn, že to takto prebehlo. Ja to síce mám v inom scenári, respektíve v inej postupnosti. Tí ľudia ani nevedeli, kde minister je, kde je tu ministerstvo, čiže hľadali ho tu. Keď sme sa posadili do auta, prišli sme tam, tiež nás nikto nečakal, ale ohlásili sme sa. V tej chvíli, keď sme odtiaľ odchádzali preč, volal pán štátny tajomník pána Hana. Proste cítil som, že sme rozruch urobili. Ale, vieš, nie je dôležité, aby ste teraz hovorili, že kto skôr. Ja, kľudne si môžeme povedať, že som ja bol ten druhý a ty si bol prvý. Ja budem veľmi rád, keď tieto veci, ktoré sú zlými vecami, sa odstránia. A viem, že vy máte tromfy v rukách, takže je veľmi dobré, že to idete riešiť. Ďakujem za to. Pretože to, čo mi povedal pán Hano, to ti možno poviem mimo tohto mikrofónu. Čo sa týka pána poslanca Novotného, nuž, vidíte, deštrukčný paradox naozaj neni ohraničený na lesníctvo. On funguje aj v zdravotníctve a myslím si, že nám funguje v nezanedbateľnej miere vo všetkých rezortoch. Helenka, ďakujem, áno, s tým sa dá súhlasiť. Ale, pán poslanec Bagačka, no myslím, že som dohovoril to, čo som dohovoriť chcel, a že tie veci boli dosť konkrétne, pretože naozaj ja som to doložil, aj keď som už nehovoril podrobne, to, čo ľudia, tí osemdesiati prišli povedať, to je tá moja osobná skúsenosť s tými 12 mil., o ktoré tento štát prišiel pri tom odvoze, za ktorý som žalovaný. Pri jednom odvoze. Nechcel som to opakovať, ale tie čísla sú rýdzo konkrétne. Však napokon, keď budete sledovať súdny spor, tak sa dozviete, aká je vlastne pravda, aké sú presné čísla, pretože to môžem povedať: trestné oznámenie v tejto veci na neznámeho páchateľa špeciálna prokuratúra nariadila a Prezídium Policajného zboru začalo trestné stíhanie pri podvode vo verejnom obstarávaní. Ale ja netvrdím, že sa tým niečo ukončilo, tým sa len všetko začína. Ale tá diskriminácia bola v tom, a to funguje, že dostanete podmienku, musíte mať obrat 10 mil., musíte mať 50 traktorov... (Prerušenie vystúpenia časomerom.)
P. Paška, predseda NR SR: (2009-10-22):
(Hlasovanie.) 128 prítomných, 83 za, 4 proti, 37 sa zdržalo, 4 nehlasovali. Návrh sme posunuli do druhého čítania.
A. Přidal, poslanec: (2004-06-24):
V súlade s ustanovením § 10 ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predložil predseda vlády Slovenskej republiky Mikuláš Dzurinda na rokovanie Národnej rady Slovenskej republiky zámery a postup privatizácie a doprivatizácie majetkovej účasti Fondu národného majetku na podnikaní spoločnosti Západoslovenská energetika, akciová spoločnosť. Predseda Národnej rady Slovenskej republiky svojím rozhodnutím č. 760 zo 7. júna 2004 pridelil predmetný materiál Výboru Národnej rady Slovenskej republiky pre hospodárstvo, privatizáciu a podnikanie. Výbor o predmetnom materiáli rokoval na svojej 21. schôdzi dňa 14. júna 2004 za účasti podpredsedu vlády a ministra hospodárstva pána Ruska. Výbor na základe prerokovania vo výbore odporúča Národnej rade Slovenskej republiky zobrať predmetný materiál na vedomie a schváliť návrh uznesenia Národnej rady Slovenskej republiky, tak ako je v prílohe správy 741a. Pán predsedajúci, prosím, otvorte rozpravu.
Krajcer, Daniel, minister kultúry SR (2011-05-26):
Ďakujem, pán poslanec. Áno, to čo hovoríte, samozrejme, má racionalitu. Vy však veľmi dobre viete, že my tých odborníkov oslovujeme a prizývame k takejto spolupráci a asi nie je celkom možné, aby sa kontinuálne venovali niekoľko mesiacov tejto práci. Jednoducho, nevieme tých ľudí natoľko motivovať, aby sme od nich mohli vyžadovať takýto výkon. Ale ono to do istej miery funguje. Čiastočne v rámci toho, čo hovoríte, lebo k vyhodnocovaniu projektov samozrejme dochádza. Podieľa sa na tom sekcia ekonomiky a samozrejme aj vecné sekcie, či už z hľadiska finančného, ale samozrejme aj z hľadiska vecného plnenia. A viete veľmi dobre, že v prípade, že nie sú dodržané tieto aspekty, nastupuje potom možnosť kontroly. A v prípade, že sa naozaj preukáže, že bola porušená finančná disciplína alebo došlo k nedostatkom v rámci vecného plnenia, najmä účelu, na ktorý tie peniaze boli vynaložené, dochádza k vracaniu finančných prostriedkov. No a samozrejme, že tieto hodnotenia jednotlivých projektov sú zadokumentované na ministerstve. A pochopiteľne, že aj v tom ďalšom období sa tí členovia tých odborných komisií tieto informácie dozvedia. Čiže ako keby odborným komisiám vytváral tento servis alebo zabezpečovali tieto informácie jednotlivé sekcie ministerstva kultúry.
Kondrót, Maroš, poslanec NR SR (2019-06-25):
Ďakujem pekne. Pán predsedajúci, dajte, prosím, hlasovať o návrhu zákona ako celku.
Mizík, Stanislav, poslanec NR SR (2021-11-30):
Ďakujem za slovo. Áno, nepriamy aj priamy tlak na očkovanie je, žiaľ, na Slovensku realita. A čo je ešte divnejšie, je dokonca tlak na očkovanie ľudí, úplný nátlak, šikanózny nátlak na očkovanie ľudí, ktorí práve prekonali COVID. Sú dva mesiace po COVID-e a protilátok majú za celé vagóny, aj na rozdávanie. Aj na takýchto tlačia poniektorí. Príliš iniciatívni blbci zamestnávatelia. Ďakujem za slovo.
Kyselica, Štefan, poslanec NR SR (2023-03-28):
Pán predseda, dajte, prosím, hlasovať o tom, že Národná rada berie na vedomie správu Výboru Národnej rady pre obranu a bezpečnosť o stave použitia ITP za rok 2022.
Kuriak, Milan, poslanec NR SR (2020-11-03):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Výboru Národnej rady pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet a zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predsedajúci, hlasovať.
S. Janiš, poslanec: (2007-09-12):
Ďalej, že hlasovaním určí ako gestorský výbor výbor pre hospodársku politiku. Predmetné výbory prerokujú návrh zákona do 15. októbra a gestorský výbor ho prerokuje do 16. októbra 2007.
Hlinka, Jozef, poslanec NR SR (2023-05-09):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, ústavnoprávnemu výboru, výboru pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predseda, hlasovať. Ďakujem.
Čislák, Viliam, minister zdravotníctva SR (2015-05-05):
Ďakujem pekne. Len v krátkosti. Pán poslanec Novotný, ja ti ďakujem, pekne si odpovedal pánovi poslancovi čiastočne. Čo sa týka nejakého skúmania tých látok, dneska máme vyhlášku k dispozícii, ktorá dáva látky, ktoré sú rizikové, do tzv. karantény, kde sú tri roky. Tam sa objektívne skúmajú a až potom môžeme vyhlásiť, že tie látky idú do prílohy číslo 1, do I., II. alebo III. skupiny, alebo jednoducho sú potom bezpečné a vracajú sa jednoducho naspäť. Takže ja si myslím, že je to absolútne, absolútne flexibilné, a tak ako si povedal, pán poslanec Novotný, aby niekto bol stíhaný, musí to byť riešené proste zákonom. Takže toľko. Ďakujem pekne.
Sulík, Richard, predseda NR SR (2011-06-28):
S faktickými poznámkami sa prihlásili traja poslanci. Uzatváram možnosť sa prihlásiť. Slovo má pán poslanec Pado.
Taraba, Tomáš, podpredseda vlády SR a minister životného prostredia SR (2023-11-16):
Ďakujem pekne, každý literárne gramotný človek pochopil, že pani ministerka v tejto veci vôbec nezasiahla, nevydala žiadne rozhodnutie. A áno, my budeme chrániť tradičné rodiny a vy ako konzervatívec, ktorý sa obrátil a bojuje len za LGBTI práva, chcem vás ubezpečiť, nikto týmto ľuďom nebude nič zlé robiť. Ďakujem.
Hrnčiar, Andrej, podpredseda NR SR (2016-06-07):
Vážené panie poslankyne, vážení páni poslanci, pokračujeme v popoludňajšom rokovaní 5. schôdze Národnej rady Slovenskej republiky v prerušenej rozprave o návrhu na vyslovenie nedôvery členovi vlády Slovenskej republiky Robertovi Kaliňákovi, poverenému riadením ministerstva vnútra, tlač 150. Pán navrhovateľ je v rozprave a žiadam spoločného spravodajcu z výboru pre obranu a bezpečnosť pána Petra Šucu, aby zaujal miesto určené pre spravodajcov. (Krátka technická prestávka.) Takže poprosím spravodajcu, aby zaujal miesto určené pre spravodajcu. Nech sa páči, pán poslanec, máte slovo.
Grendel, Gábor, podpredseda NR SR (2022-09-21):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja páni poslanci, pán poslanec Habánik a pán poslanec Viskupič, ale ešte pred nimi sa prihlásil do rozpravy pán navrhovateľ, takže slovo má pán poslanec Lukáš Kyselica. Nech sa páči.
A. Belousovová, podpredsedníčka NR SR: (2008-10-22):
Faktickú poznámku na vystúpenie pani poslankyne Radičovej má pani poslankyňa Sárközy. Končím možnosť prihlásiť sa  s faktickými poznámkami. Pani poslankyňa Sárközy má slovo. Nech sa páči.
Laššáková, Jana, podpredsedníčka NR SR (2013-10-17):
Ďakujem pekne, pán minister. Pán poslanec chce položiť doplňujúcu otázku? Nech sa páči, pán poslanec, máte na to dve minúty.
Šípošová, Janka, poslankyňa NR SR (2015-02-18):
Ďakujem pekne. Ak mi pani podpredsedníčka Jurinová dovolí, ja by som rada doplnila to, čo ona povedala, ešte o to, že, žiaľ, že to musím povedať, ale prejav pána ministra bol tak nepresvedčivý až trápny, že mi je aj trápne o tom rozprávať. Argumenty typu, že niekto je celebritný politik, nie sú žiadne argumenty a ten celý prejav mi prišiel ako okrem toho, že slabý, bez argumentov, ako keby aj bez vnútorného stotožnenia sa s tým textom, ktorý akoby ani nebol autorský. A len pre pána kolegu Kolesíka chcem povedať (reakcia z pléna), že všetko počúvam a sledujem, ďakujem vám za upozornenie aj ostatných kolegov.
Ďuriš Nicholsonová, Lucia, podpredsedníčka NR SR (2017-12-01):
Pani poslankyňa Grausová.
Lebocký, Tibor, poslanec NR SR (2012-10-19):
Pán predseda, dajte hlasovať o zákone ako o celku v znení schválených pripomienok s odporúčaním gestorského výboru zákon s pripomienkami schváliť.
Hlina, Alojz, poslanec NR SR (2014-03-21):
Ďakujem veľmi pekne. Pán predseda, ja som to tu, kedy som to, predvčerom alebo niekedy, som to tu hovoril, pani Laššáková vtedy predsedala, že celý minulý rok som sa venoval téme úžerníctva a tento rok sa idem venovať rómskej téme ako strategicky a tému úžerníctva si môžem odfajknúť. Možno som zvedavý, aký čaj vyvarený ste doniesli, ale však niečo z toho bude na konci. Teším sa, zavŕšime to tou správou. To je systém, systém aj práce, ako sa snažím rozprávať a pracovať. Ale k tomu, čo vy hovoríte, ja viem, že vy si tu tak žijete. Vy si tu tak žijete, urážate sa tu navzájom, a nič sa z toho nedeje, keď vyjdete z tých dverí, tak idete na kávu. Ak mňa niekto urazí v tomto pléne, tak ani vonku za tými dverami zo mňa nebude iný človek. Ak niekto v tejto sále niečo povie, tak nech povie aj mimo tej sály. A mňa keď niekto hlboko urazí, tak ma niekto hlboko urazí a budem dôsledný v tom, aby som sa dopracoval k výsledku. Prosím vás, mňa si nikto nemôže dovoliť uraziť, že či ja som zbohatol na tom, že som nalieval malým deťom, prosím vás! A toto tá omladina, ktorú ste sem dovliekli, to je, to je možno môj osobný spor, ale pre ľudí tejto krajiny je dôležité vedieť, že čo sem dovlečiete. Čo ste sem dovliekli, prosím vás, tú ďalšiu generáciu. Keď ste sem dovliekli takýchto ľudí, ktorí mimochodom ešte aj učia, ktorí sú schopní takto hlboko vŕtať, na to budem, tomu verte, na to budem upozorňovať. A zo mňa sa iný človek nestane, keď vyjdem z týchto dverí. Tu budem plamenným bojovníkom a za dverami budem vybavovačom. Nebudem! Už som na to dosť starý. Ďakujem.
Hrušovský, Pavol, podpredseda NR SR (2010-12-03):
Pán poslanec Počiatek.
Blaha, Ľuboš, poslanec NR SR (2021-07-23):
Pani Pleštinská, vyhovárať sa ešte aj v tomto na opozíciu, to je úchvatné! Ja mám niekedy pocit, že tu nevládnete vy, ale vládne tu stále Robert Fico. Vy sa neustále vyhovárate na SMER a opozíciu. V skutočnosti táto diskusia nie je o tom, či sme proti alebo za očkovanie, už to konečne pochopte! Táto diskusia je o tom, či sme za slobodu alebo za fašizmus. My sme za slobodu a dobrovoľnosť, vy ste za očkovací fašizmus. Takto to na Slovensku momentálne je nastavené. O tomto sa dneska bavíme. Ja som si so záujmom vypočul pani Hajšelovú a pána Svrčka za klub SME RODINA. Predpokladám po tých slovách, že budú hlasovať proti a rovnako aj celý klub SME RODINA, ale rovno ich vyzývam, zablokujte tento fašistický návrh zákona na koaličnej rade. Lebo to je váš najväčší tromf. Darmo budete dneska rozprávať, že ste proti, ak umožníte cez koaličnú radu, aby takýto návrh zákona prešiel. Čiže, prosím vás, v mene ľudí, vyzývam vás k tomu, zablokujte takéto nezmysly, ako je hraničná karanténa, ako je apartheid v reštauráciách a v prevádzkach, na koaličnej rade. Viete, nechcem tu tú agresivitu a nenávisť. Mne ľudia píšu, ktorí sú zaočkovaní, že my chceme mať dobré vzťahy s ľuďmi, ktorí sú nezaočkovaní, chceme, aby na Slovensku panovala jednota, nechceme nikoho nútiť. Takto to vidia zaočkovaní ľudia. Aj opačne, ľudia chcú byť v jednote. To len vy s médiami tu zasievate neustále nevraživosť. Opakujem, Slováci sa nemôžu deliť na nadľudí a podľudí. Sme všetci občania tohto štátu a máme mať rovnaké práva. Viete, ja keď som potom počúval tie, týchto intelektuálov ako Čekovský a Kazda, Kazda je rastlinkár, ktorý zas sa nám pochválil, ako mu nadávajú ľudia na ulici. Veď to je úplne absurdné, toto nesvedčí ani tejto diskusii. A pána Čekovského, prepáčte, ja vždy vidím tú červenú pandu, keď ste robili tú reportáž, ja sa musím smiať, vy ste naozaj neni partner pre diskusiu. A, pán Benčík, ja som naozaj celý život bojoval proti fašizmu, a práve preto bojujem ďalej proti vám. Ďakujem pekne.
Blanár, Juraj, podpredseda NR SR (2022-10-07):
Ďakujem, pán minister. Teraz opäť udeľujem slovo predsedovi výboru pre hospodárske záležitosti pánovi Petrovi Kremskému, ktorý je spoločný spravodajca, aby nás informoval o výsledku rokovania vo výboroch a rovnako o tom, aby zdôvodnil záver gestorského výboru. Nech sa páči.
Danko, Andrej, podpredseda NR SR (2024-02-13):
Poslanec Krúpa.
B. Bugár, podpredseda NR SR: (2002-02-14):
Pani poslankyňa Podhradská, nech sa páči. M. Podhradská, poslankyňa: Ďakujem za slovo, pán predsedajúci. Rada by som vyslovila svoj nesúhlas s odpoveďou ministra vnútra Slovenskej republiky pána Šimka na moju interpeláciu vo veci výberového konania na obsadenie funkcie riaditeľa Stredného odborného učilišťa strojárskeho v Dunajskej Strede. V materiáloch to máme uvedené v dodatku k tlači 1266 ako bod 1.
Danko, Andrej, podpredseda NR SR (2024-02-13):
Žiada si záverečné slovo spoločný spravodajca? Nie. Súčasne ho žiadam, aby oznámil termín hlasovania o tomto návrhu zákona.
Pčolinský, Peter, podpredseda NR SR (2023-06-15):
Prezentujeme sa a hlasujeme o priradení výborom. (Hlasovanie.) Ďalej prosím... pardon, prítomných 134, za 95, proti 17, zdržalo sa 21, nehlasoval 1. Návrh sme výborom priradili. Budeme pokračovať prvým čítaním návrhu poslanca Vetráka na vydanie zákona o preukazovaní pôvodu príjmov a majetku, tlač 1566, bod 52 schváleného programu. Poprosím pána Milana, poslanca Milana Kuriaka, aby hlasovanie uviedol. Ide o prvé čítanie. (Hlasovanie o návrhu poslanca Národnej rady Slovenskej republiky Milana Vetráka na vydanie zákona o preukazovaní pôvodu príjmov a majetku a o zmene a doplnení niektorých zákonov , tlač 1566.)
Krátky, Rastislav, poslanec NR SR (2024-01-23):
Ďakujem za slovo. Predrečníci vo faktických poznámkach niektoré veci povedali, ktoré som chcel aj ja ešte podčiarknuť. 	No, pán Majerský, vďaka za vystúpenie, pre mňa naj taká osviežujúcejšia aj taká veta, ktorá v podstate vystihuje celý ten proces, je, že prečo sa nemohla odbornú, prečo sa nemohla zapojiť verejnosť do toho pripomienkového procesu. No pretože by presne, presne ako tu už odznelo, dostali tisícky pripomienok, s ktorými by som museli vysporiadať, z toho by boli ak nie stovky, tak desiatky určite zásadných. A tieto zásadné pripomienky by museli riešiť, museli by o nich rokovať, museli by mať k tomu pracovné skupiny a museli by si to poctivo vyargumentovať. Verejnosť nemohla diskutovať o tomto návrhu zákona aj preto, pretože by som musela pozerať na to, že čo napíšu úradníci z iných ministerstiev k tomuto návrhu zákona, a to predsa nebolo žiadúce pre súčasnú vládnu garnitúru, aby sa iné ministerstvá, iné expertízy vyjadrovali k tak závažnému zákonu. Takisto by bolo úplne zrejmé ešte okrem tých príkladov, ktoré uvádzame my, ďalšie desiatky iných príkladov, tomu verím, že boli by ich až desiatky, ktoré by demonštrovali, že prečo je tento návrh škodlivý. Ani pre toto nemohla verejnosť diskutovať o tomto zákone. A tak isto stavovské organizácie, iní, aj v minulosti poškodení by presne identifikovali, čo zlé prináša tento zákon. Takže vláda nechcela, aby o tomto verejnosť diskutovala, pretože skutočným zámerom nie je naozaj poctivo riešiť problematiku a znižovať tresty, lebo by naozaj hrozilo poškodzovanie ľudských práv, tu je úplne iný záujem. Takže vláda nechcela, aby o tomto verejnosť diskutovala, pretože skutočným zámerom nie je naozaj poctivo riešiť problematiku a znižovať tresty, lebo by naozaj hrozilo poškodzovanie ľudských práv. Tu je úplne iný záujem.
Číž, Miroslav, podpredseda NR SR (2015-09-16):
Ďakujem pekne. Faktické poznámky páni poslanci. Martvoň, Jarjabek, Chren, Poliačik, Nachtmannová, Abrhan, Kolesík. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Martvoň.
Bugár, Béla, podpredseda NR SR (2011-10-19):
Vyhlasujem rozpravu o tomto bode programu za skončenú. Pán minister, chcete zaujať stanovisko? (Reakcia navrhovateľa.) Nech sa páči.
Raši, Richard, podpredseda vlády SR pre investície a informatizáciu (2019-03-27):
Ďakujem pekne, pán poslanec, čiže aj my čakáme na vyjadrenie ministerstva školstva a pravdepodobne s tým nebude problém. Čiže určite, pokiaľ to vyjadrenie bude kladné, tak to každý rád podporí a myslím si, že sa vyrieši zas nejaká drobnosť v prospech našich občanov aj v prospech občanov Veľkej Británie. Ďakujem pekne.
Mierna, Anna, poslankyňa NR SR (2023-05-09):
Ďakujem pekne za slovo. Vážený pán predsedajúci, v rozprave vystúpil jeden poslanec, ktorý podal jeden pozmeňujúci návrh. Pán predsedajúci, keďže pozmeňujúci návrh bol podaný v rámci dnešnej rozpravy, dajte, prosím, hlasovať o skrátení lehoty podľa § 83 ods. 4 rokovacieho poriadku.
Brocka, Július, poslanec NR SR (2010-12-02):
Dajte, prosím, hlasovať o návrhu poslanca Matoviča.
Hlina, Alojz, poslanec NR SR (2024-06-19):
Ďakujem veľmi pekne. Ja si dovolím dať taký návrh, že, ale skôr ešte poviem, že úprimnú sústrasť celej rodine pána Urbániho a je dobre, že sme si uctili jeho smrť minútou ticha, len chcel by som poprosiť pre väčšiu úctu a dôstojnosť aj úctu voči zosnulému, či by tieto návrhy aj nejaké, teda spomienku na pána poslanca nebolo možné prednášať v parlamente ináč ako v rifliach a v teniskách, ako to prednášal pán Jarjabek. Myslím si, že z úcty k zosnulému by to bolo určite lepšie. Ďakujem.
Martvoň, Anton, poslanec NR SR (2014-09-17):
Ďakujem pekne. Taktiež sa pripájam k tomu, čo povedala pani poslankyňa Košútová, venujme sa tomu, čomu treba a tiež si myslím, že každý si urobí svoj vlastný názor na to, čo je tu predvádzané zo strany človeka, ktorý sa cíti iba neuspokojený zo strany SMER-u ako takého. Toľko z mojej strany.
Pellegrini, Peter, predseda NR SR (2015-12-11):
Ďakujem veľmi pekne. Ďalší v rozprave vystúpi pán Viskupič, nie je v sále. Pán Jarjabek nie je v sále, stráca poradie už druhýkrát. Pán poslanec Huba nie je v sále. Pán poslanec Vašečka nie je v rokovacej sále, stráca poradie. Ak teda... (Reakcia z pléna.) Príde? Takže pán poslanec stráca poradie. Dobre. Ako jediný teda ešte pán poslanec Viskupič. To bolo druhýkrát stratené poradie už? (Reakcia z pléna.) Nech sa páči, vystúpte.
Grendel, Gábor, podpredseda NR SR (2020-04-07):
Prezentujme sa a hlasujme. (Hlasovanie.) Prítomných 134 poslancov, za 107, proti nikto, zdržali sa 27 poslanci, nehlasovalo 0 poslancov. Konštatujem, že tento návrh sme schválili. Pani poslankyne, páni poslanci, odhlasovali sme teda v prvom čítaní vládne návrhy zákonov, o ktorých rokujeme v skrátenom legislatívnom konaní. Prosím predsedov príslušných výborov, ktorým boli vládne návrhy zákonov pridelené na prekovanie, aby zvolali schôdze výborov. Vyhlasujem prestávku na rokovanie týchto výborov do 14.00 hod. a po tomto čase pristúpime k druhým čítaniam o vládnych návrhoch zákonov. Pán poslanec Lukáč.
Grendel, Gábor, podpredseda NR SR (2020-04-28):
Ďalší s faktickou, pán poslanec Herák.
Hlina, Alojz, poslanec NR SR (2012-12-07):
Áno, pán kolega, ďakujem pekne. Máte pravdu, tie absurdity, že človek, ktorý dostane daňové stimuly, na konferencii povie, že zvyšovanie daní nie je problém pre túto krajinu. To je fakt výsmech. Ale znova, sú len určité geograficky položené krajiny, kde takéto veci sú možné. A ja chcem ešte iný fakt spomenúť, že odborári, lebo tuná vládny SMER s nimi obcuje často, že keby boli féroví voči svojim kolegom, tak kým sa napríklad nedorieši štrajk kamionistov, tak si s nimi nesadnú za jeden stôl. Neviem, či si spomínate, keď kamionisti štrajkovali, tak smerácky chránenec Filo vtedy proste využil maximálne, čo mohol. Tým ľuďom, ktorí boli na to odkázaní, zobral vstupky do SCP-čky. Ale tam bol aj iný faktor, na ktorý som aj ja vtedy upozorňoval, že ako je možné, že polícia vedela, kto je kde a kto to je. Tam došlo podľa mňa k jednoznačnému zneužitiu mýtneho systému a zberu údajov a došlo vlastne k tomu, čo sme, je bezprecedentný krok, to znamená, štátna pomoc sa spojila s prevádzkovateľom mýta na to, aby potlačila štrajk. Takže pokiaľ odborári majú nejakú stavovskú česť, tak kým sa toto nedorieši, čo bolo spáchané na ich kolegoch, keď boli v uliciach a mrzli, tak by si nemali v zásade sadnúť za jeden stôl s ľuďmi, ktorí sú schopní takého niečoho. Ale nuž, tu sme krajina, aká sme, ba práve naopak, hej, SMER posilnený výsledkami letargie ľudí pokračuje v spanilej jazde podpory a inkubátora niektorých vybraných firiem a pán Filo len už nestíha rozmýšľať, že čo by si mohol ešte zmyslieť, aby od tohto štátu dostal. Čiže okrem stimulov tu za chvíľku začne pán Počiatek nás presviedčať zľahka a jemnučko, že mýto pre osobné autá je v zásade správnym riešením, dokonca budeme konfrontovaní s tým že spravodlivým riešením, už som na to zvedavý. Ďakujem.
Kondrót, Maroš, poslanec NR SR (2012-11-07):
Ďakujem pekne, pani podpredsedníčka, spoločná správa výborov Národnej rady Slovenskej republiky o výsledku prerokovania predmetného návrhu zákona v druhom čítaní bola schválená uznesením zo 7. novembra 2012 č. 93. Týmto uznesením výbor zároveň poveril spravodajcu, aby na schôdzi Národnej rady Slovenskej republiky predniesol spoločnú správu o výsledku prerokovania návrhu vo výboroch Národnej rady Slovenskej republiky. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením zo 7. novembra 2012 č. 236 pridelila predmetný návrh zákona na prerokovanie týmto výborom: Ústavnoprávnemu výboru, výboru pre financie a rozpočet a výboru pre hospodárske záležitosti Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením zo 7. novembra 2012 č. 118, Výbor Národnej rady Slovenskej republiky pre financie a rozpočet uznesením zo 7. novembra 2012 č. 92 a Výbor Národnej rady Slovenskej republiky pre hospodárske záležitosti uznesením zo 7. novembra 2012 č. 91. V časti IV spoločnej správy z uznesenia výborov Národnej rady Slovenskej republiky pre hospodárske záležitosti vyplývajú dva pozmeňujúce návrhy, o ktorých gestorský výbor odporúča hlasovať spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov schváliť v znení schválených pozmeňujúcich návrhov uvedených v tejto správe. Ďakujem, pani podpredsedníčka, skončil som.
Danko, Andrej, podpredseda NR SR (2023-11-28):
Pán poslanec Truban, pripraví sa pán poslanec Hlina.
Karahuta, Jaroslav, poslanec NR SR (2020-09-17):
Vážený pán predseda, pani poslankyne, páni poslanci, pán minister, kvôli legislatívnej správnosti ešte raz prednesiem pozmeňujúci a doplňujúci návrh poslanca Národnej rady Jaroslava Karahutu k vládnemu návrhu zákona o ekologickej poľnohospodárskej výrobe (tlač 138). 1. V § 6 ods. 3 sa vypúšťa veta „Ak žiadateľ nie je vlastníkom pozemku, na ktorom chce vykonávať ekologickú poľnohospodársku výrobu, prílohou k žiadosti o vykonanie vstupného preverenia je nájomná zmluva, iná obdobná zmluva alebo iná listina oprávňujúca žiadateľa obhospodarovať tento pozemok.“ 2. V § 6 ods. 4 sa na konci prvej vety bodkočiarka nahrádza bodkou a vypúšťajú sa slová „ak žiadateľ nie je vlastníkom tohto pozemku, prílohou k žiadosti o vykonanie vstupného preverenia je nájomná zmluva, iná obdobná zmluva, iná listina alebo písomný súhlas vlastníka pozemku alebo užívateľa pozemku oprávňujúci žiadateľa vykonávať na tomto pozemku zber voľne žijúcich rastlín a ich častí.“ 3. V § 18 ods. 8 sa na konci dopĺňa veta „Na konanie o uložení pokuty sa vzťahuje správny poriadok.“ 4. § 19 znie: „§ 19 (1) Kontrolný ústav môže v rozhodnutí o uložení pokuty uložiť tomu, kto sa dopustil priestupku alebo iného správneho deliktu, povinnosť, že v určenej lehote vykoná opatrenia podľa osobitného predpisu1) na odstránenie následkov protiprávneho konania, za ktoré je mu uložená pokuta. (2) Pokuta je splatná do 30 dní od dňa nadobudnutia právoplatnosti rozhodnutia o uložení pokuty, ak v rozhodnutí nie je určená dlhšia doba jej splatnosti.“ Ďakujem pekne za pozornosť.